Publication: Magyar Közlöny
Issue: MK-2010-115 (Year: 2010, Number: 115)
Era: contemporary
Section: A Kormány 1144/2010. (VII. 7.) Korm. határozata
Paragraph Index: 146

49. A közigazgatási államtitkári értekezlet résztvevõi a minisztériumok közigazgatási államtitkárai, valamint a Közigazgatási és Igazságügyi Minisztérium Kormányirodát irányító, továbbá a közigazgatási stratégiáért felelõs helyettes államtitkárai. A közigazgatási államtitkári értekezleten a Közigazgatási és Igazságügyi Minisztérium kormányzati kommunikációért felelõs államtitkára, a Nemzetgazdasági Minisztérium államháztartásért felelõs államtitkára, a Miniszterelnökség helyettes államtitkára, a Központi Statisztikai Hivatal elnöke, a Kormányzati Ellenõrzési Hivatal elnöke és a kormányszóvivõ állandó meghívottként vesz részt. A közigazgatási államtitkári értekezletre a feladatkörét érintõ elõterjesztések tárgyalásához a Közigazgatási és Igazságügyi Minisztérium más helyettes államtitkárát, a kormánybiztost, a kormányhivatal vezetõjét, valamint a Magyar Nemzeti Bank alelnökét meg kell hívni. A Közigazgatási és Igazságügyi Minisztérium közigazgatási államtitkára a közigazgatási államtitkári értekezletre más személyt is meghívhat.

Source: https://magyarkozlony.hu/hivatalos-lapok/1ff638279d4d646cd430b47a36254a1882647e6d/dokumentumok/feff5b7267bde90d64bbe0a7cd1675d5dd31ef33/letoltes